**Csapi Község Önkormányzata Képviselő-testületének**

**3/2015. (II.03.) rendelete**

**a szociális gondoskodás helyi szabályairól**

Csapi Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 1. §‑ának (2) bekezdésében, 10. § (1) bekezdésében, 25.§ (3) bekezdés b) pontjában, 26. §‑ában, 32. § (1) bekezdés b) pontjában és (3) bekezdésében, 45. §‑ában, 48. § (4) bekezdésében, 58/B § (2) bekezdésében, 62. § (2) bekezdésében és 92. § (1) és (2) bekezdésében kapott felhatalmazás alapján, az Alaptörvény 32. cikk. (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésében meghatározott feladatkörében eljárva a következőket rendeli el:

**I. A rendelet hatálya**

**1.§** A rendelet hatálya a szociális igazgatásról és szociális ellátásokról szóló 1993. évi III. törvény (továbbiakban: Szoctv.) alapján kiterjed:

a) az önkormányzat illetékességi területén lakóhellyel rendelkező magyar állampolgárokra;

b) a település közigazgatási területén élő bevándorolt személyekre;

c) a település közigazgatási területén élő letelepedett személyekre;

d) a magyar hatóságok által menekültként vagy oltalmazottként elismert, a település közigazgatási területén élő személyekre;

e) arra a hajléktalan személyre, aki az ellátás igénybevételekor úgy nyilatkozott, hogy tartózkodási helye a település közigazgatási területén van.

(2) Az önkormányzat hatáskörére és illetékességére tekintet nélkül köteles az arra rászorulónak – ide értve az Szoctv. 3. § (2) bekezdésében foglalt személyeket is – átmeneti segélyt, étkezést, illetve szállást biztosítani, ha ennek hiánya az arra rászoruló személy életét, testi épségét veszélyezteti.

**II. Hatásköri és általános eljárási rendelkezések**

2. § (1) E rendeletet az Szoctv.-vel és a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelettel továbbá az egyes szociális ellátások folyósításának és elszámolásának szabályairól szóló 62/2006. (III. 27.) Korm. rendelettel és a személyes gondoskodást nyújtó ellátások térítési díjairól szóló 29/1993. (II. 17.) Korm. rendelettel együtt kell alkalmazni.

3. § (1) Az ellátás iránti kérelmet a Nagyrécsei Közös Önkormányzati Hivatalnál, illetve a Hivatal Csapi Kirendeltségén (továbbiakban: Hivatal) lehet előterjeszteni. az erre a célra rendszeresített formanyomtatványon.

(2) Amennyiben a szociális ellátást kérő az általa kérelmezett ellátás helyett más ellátásra lenne jogosult, erre a tényre a figyelmét fel kell hívni, illetőleg amennyiben a benyújtott iratok alapján annak feltételei fennállnak az ellátást részére hivatalból meg kell állapítani.

4. § (1) A rendelet által alkalmazott fogalmak értelmezésére az Szoctv.-ben foglaltakat kell alkalmazni.

(2) Nincs szükség igazolásra azon adatok tekintetében, melyek a Hivatal nyilvántartásaiban fellelhetőek.

(3) A pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet által említett ellátások tekintetében a kérelemhez az ott felsorolt bizonyítékokat kell csatolni.

(4) A települési támogatás iránti kérelmet e rendelet 1. melléklete szerinti nyomtatványon kell előterjeszteni az abban meghatározott mellékletekkel.

5. § (1)Az önkormányzat képviselő-testülete – e rendeletben meghatározott feltételek alapján - települési támogatást nyújt

a) lakhatáshoz kapcsolódó rendszeres kiadások viseléséhez

b) a 18. életévét betöltött tartósan beteg hozzátartozójának az ápolását, gondozását végző személy részére

c) gyógyszerkiadások viseléséhez

d) létfenntartást veszélyeztető rendkívüli élethelyzetbe került személyek részére

(2) az (1) a.) pontjában nevezett ellátást – átruházott hatáskörben – a jegyző, a c.) és d.) pontokban nevezett ellátásokat – átruházott hatáskörben – a polgármester, a b.) pontban nevezett ellátást a Képviselőtestület saját hatáskörben állapítja meg.

**A jogosulatlanul igénybevett ellátás visszatérítése**

**6. §** Az Szoctv. 17. § (5) bekezdésében meghatározott kérelmek elbírálása a Képviselőtestület hatáskörébe tartozik.

**A szociális gondoskodás rendszere**

**7. §** (1) Az önkormányzat a szociális gondoskodásra vonatkozó kötelezettségeinek teljesítését

a) pénzbeli- és természetbeni ellátások nyújtásával;

b) személyes gondoskodást biztosító alap ellátások megszervezésével valósítja meg.

**III. Pénzbeli ellátások**

**Települési támogatás**

**8.§** (1) Az önkormányzat települési támogatást nyújt a szociálisan rászorult személyeknek, családoknak az általuk lakott lakás vagy nem lakás céljára szolgáló helyiség fenntartásával kapcsolatos rendszeres kiadásaik viseléséhez, az e rendeletben meghatározott feltételek fennállása esetén (a továbbiakban: **lakásfenntartáshoz nyújtott települési támogatás)**.

(2) A lakásfenntartáshoz nyújtott települési támogatásra jogosult az a személy, akinek a háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének **200%-át**, és a háztartás tagjai egyikének sincs vagyona. Az egy fogyasztási egységre jutó havi jövedelem megegyezik a háztartás összjövedelmének és a fogyasztási egységek összegének hányadosával.

(3) A lakásfenntartáshoz nyújtott települési támogatás tekintetében fogyasztási egység a háztartás tagjainak a háztartáson belüli fogyasztási szerkezetet kifejező arányszáma, ahol

*a)* a háztartás első nagykorú tagjának arányszáma 1,0,

*b)* a háztartás második nagykorú tagjának arányszáma 0,9,

*c)* a háztartás minden további nagykorú tagjának arányszáma 0,8,

*d)* a háztartás első és második kiskorú tagjának arányszáma személyenként 0,8,

*e)* a háztartás minden további kiskorú tagjának arányszáma tagonként 0,7.

(4) Ha a háztartás

*a)* (3) bekezdés *a)-c)* pontja szerinti tagja magasabb összegű családi pótlékban vagy fogyatékossági támogatásban részesül, vagy

*b)* (3) bekezdés *d)* vagy *e)* pontja szerinti tagjára tekintettel magasabb összegű családi pótlékot folyósítanak,

a rá tekintettel figyelembe vett arányszám 0,2-del növekszik.

(5) Ha a háztartásban gyermekét egyedülállóként nevelő szülő - ideértve a gyámot, a nevelőszülőt és a hivatásos nevelőszülőt - él, a rá tekintettel figyelembe vett arányszám 0,2-del növekszik.

(6) A lakásfenntartás elismert havi költsége az elismert lakásnagyság és az egy négyzetméterre jutó elismert költség szorzata. Az egy négyzetméterre jutó elismert havi költség összege 450,-Ft.

(7) A lakásfenntartáshoz nyújtott települési támogatás esetében elismert lakásnagyság

*a)* ha a háztartásban egy személy lakik 35 nm,

*b)* ha a háztartásban két személy lakik 45 nm,

*c)* ha a háztartásban három személy lakik 55 nm,

*d)* ha a háztartásban négy személy lakik 65 nm,

*e)* ha négy személynél több lakik a háztartásban, a *d)* pontban megjelölt lakásnagyság és minden további személy után 5-5 nm, de legfeljebb a jogosult által lakott lakás nagysága.

(8) A lakásfenntartáshoz nyújtott települési támogatás egy hónapra jutó összege

*a)* a lakásfenntartás elismert havi költségének 30%-a, ha a jogosult háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének 50%-át,

*b)* a lakásfenntartás elismert havi költségének és a támogatás mértékének (a továbbiakban: TM) szorzata, ha a jogosult háztartásában az egy fogyasztási egységre jutó havi jövedelem az *a)* pont szerinti mértéket meghaladja,

de nem lehet kevesebb, mint 2500 forint, azzal, hogy a támogatás összegét 100 forintra kerekítve kell meghatározni.

(9) A (8) bekezdés *b)* pontja szerinti TM kiszámítása a következő módon történik:

|  |  |  |
| --- | --- | --- |
| TM = 0,3- | J-0,5 NYM ───── | x 0,15, |
|  | NYM |  |

ahol a J a jogosult háztartásában egy fogyasztási egységre jutó havi jövedelmet, az NYM pedig az öregségi nyugdíj mindenkori legkisebb összegét jelöli. A TM-et századra kerekítve kell meghatározni.

(10) A lakásfenntartáshoz nyújtott települési támogatást egy évre kell megállapítani.

(11) A lakásfenntartáshoz nyújtott települési támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától. E rendelkezés alkalmazásában külön lakásnak kell tekinteni a társbérletet, az albérletet és a jogerős bírói határozattal megosztott lakás lakrészeit.

**9. §**  (1) Az önkormányzat települési támogatást nyújt a szociálisan rászorult személyeknek, a 18. életévét betöltött tartósan beteg hozzátartozójának az ápolását, gondozását végző személy részére az e rendeletben meghatározott feltételek fennállása esetén (a továbbiakban: **ápoláshoz nyújtott települési támogatás)**.

(2) a Képviselőtestület az (1) bekezdésben hivatkozott támogatást, akkor állapíthatja meg, ha a jogosultág megállapítása szempontjából figyelembe vehető egy főre számított havi családi jövedelem az öregségi nyugdíj mindenkori **legkisebb összegé 200 %** - ánál nem magasabb.

(3) Nem jogosult ápolási díjra a hozzátartozó, ha

a) az ápolt személy két hónapot meghaladóan fekvőbeteg-gyógyintézeti, valamint nappali ellátást nyújtó vagy bentlakásos szociális intézményi ellátásban, illetőleg óvodai, gyermekvédelmi szakellátást nyújtó bentlakásos intézményi elhelyezésben részesül,

# b) rendszeres pénzellátásban részesül, és annak összege meghaladja az ápolási díj összegét,

c) keresőtevékenységet folytat és munkaideje - az otthon történő munkavégzés kivételével - a napi 4 órát meghaladja,

(4) Az ápolási díjra való jogosultságot meg kell szüntetni, ha:

a) az ápolt személy állapota az állandó ápolást már nem teszi szükségessé,

b) az ápolást végző személy a kötelezettségét nem teljesíti,

c) az ápolt személy meghal,

d) az ápolást végző vagy az ápolt személy tartózkodási joga megszűnt, vagy tartózkodási jogának gyakorlásával felhagyott .

e) az (2) bekezdésben megjelölt jogosultságot kizáró körülmény következik be.

**10.§**. (1) Az ápolási díj havi összege az öregségi nyugdíj mindenkori legkisebb összegének 80 %-a.

**11.§**(1) Az önkormányzat települési támogatást nyújt a szociálisan rászorult személyeknek, az egészségi állapot megőrzése és helyreállítása érdekében, (továbbiakban: **eseti gyógyszer hozzájárulás**), akinek gyógyszerköltsége illetve gyógyászati segédeszköz költsége – a rendszeres havi kiadásokat is figyelembe véve – létfenntartását veszélyezteti, és

a) akinek családjában az egy főre jutó jövedelem legfeljebb az öregségi nyugdíj mindenkori legkisebb összegének **150%**-a vagy

b) egyedülálló személy esetén jövedelme az öregségi nyugdíj mindenkori legkisebb összegének legfeljebb **200%**-a.

(2) Az (1) bekezdésben meghatározott eseti hozzájárulás együttes mértéke egy családnak, illetve egyedülállónak egy naptári éven belül nem haladhatja meg az öregségi nyugdíj mindenkori legkisebb összegének 150%-át.

(3) Az eseti gyógyszer hozzájárulás megállapítása iránti kérelemhez csatolni kell a jövedelemigazoláson kívül, a szükséges gyógyszereket, azok havi adagját, a gyógykezelés időtartamát is feltüntető háziorvosi vagy szakorvos igazolást, valamint a gyógyszertár igazolását az orvosi igazoláson szereplő gyógyszerek illetve gyógyászati segédeszközök költségéről.

**Rendkívüli települési támogatás**

**12. §** (1) Rendkívüli települési támogatásban részesíthetők kérelemre vagy hivatalból azok, akik önmaguk, illetve családjuk létfenntartásáról más módon nem tudnak gondoskodni, vagy alkalmanként jelentkező többletkiadásuk miatt anyagi segítségre szorulnak és

a) akinek családjában az egy főre jutó jövedelem legfeljebb az öregségi nyugdíj mindenkori legkisebb összegének 150%-a vagy

b) egyedülálló személy esetén jövedelme az öregségi nyugdíj mindenkori legkisebb összegének legfeljebb 200%-a.

(2) A rendkívüli települési támogatás évente négy esetben adható folyamatosan, illetőleg külön-külön. Az egy alkalommal nyújtott rendkívüli települési támogatás legmagasabb összege az öregségi nyugdíj mindenkori legkisebb összegének 100 %-át nem haladhatja meg, de legalább 1000,-Ft. Az egy naptári éven belül megállapított települési támogatás együttes összege nem haladhatja meg az öregségi nyugdíj mindenkori legkisebb összegének 200%-át.

(3) A (2) bekezdéstől eltérően az elhunyt személy eltemettetésének költségeihez való hozzájárulásként megállapított rendkívüli települési támogatás - mivel a helyben szokásos legolcsóbb temetési költség: 200.000,-Ft - összege: 20.000,-Ft. A kérelemhez mellékelni kell a temetés költségeiről – a kérelmező, vagy vele azonos lakcímen élő közeli hozzátartozója nevére - kiállított számla eredeti példányát, és az elhunyt személy halotti anyakönyvi kivonatát.

**II. Természetben nyújtott ellátások**

**Köztemetés**

**13. §** (1) A Szoctv. 48.§-a szerinti köztemetés esetén a polgármester jár el.

(2) A Szoctv. 48.§ (3) bekezdés b) pontjában meghatározott esetben a polgármester a visszafizetést elrendelő határozat jogerőre emelkedését követő harminc napon belül kérelemre, méltányosságból engedélyezhet:

a) részletfizetést, ha a temetésre köteles

-egyedülálló esetén havi jövedelme az öregségi nyugdíj mindenkori legkisebb összege háromszorosát nem éri el, vagy

- családjában egy főre jutó havi jövedelme az öregségi nyugdíj mindenkori legkisebb összege két és félszeresét nem éri el,

b) a visszafizetési kötelezettség 60 %-ig csökkentést, ha a temetésre köteles

- egyedülálló esetén havi jövedelme az öregségi nyugdíj mindenkori legkisebb összege két és félszeresét nem éri el, vagy

- családjában egy főre jutó havi jövedelme az öregségi nyugdíj mindenkori legkisebb összege kétszeresét nem éri el,

c) elengedést, ha a temetésre köteles

- egyedülálló esetén havi jövedelme az öregségi nyugdíj mindenkori legkisebb összege kétszeresét nem éri el, vagy

- családjában egy főre jutó havi jövedelme az öregségi nyugdíj mindenkori legkisebb összegének másfélszeresét nem éri el.

**III.**

**Személyes gondoskodást nyújtó ellátások**

**14.§**

**Szociális szolgáltatások**

1. A személyes gondoskodást nyújtó alapszolgáltatások keretében az önkormányzat biztosítja a rászorultak számára

- étkeztetés

- házi segítségnyújtás

- családsegítés

1. Házi segítségnyújtás igénybevételének feltétele a gondozási szükséglet megléte.
2. Házi segítségnyújtás: a gondozási szükséglet legfeljebb napi 4 óra. Kivétel: halaszthatatlan esetben vagy átmeneti jelleggel legfeljebb 3 hónapig. Ha a gondozás 3 hónapon túl is indokolt, kezdeményezni kell a gondozási szükséglet vizsgálatát. Vizsgálatáról – külön jogszabályban meghatározott – szakértői bizottság gondoskodik.
3. A települési önkormányzat a gondozási szükséglettel rendelkező, házi segítségnyújtást igénylő személyek ellátásáról köteles gondoskodni.
4. Térítésmentesen kell biztosítani: családsegítés, hajléktalan személyek részére nappali ellátás ellátásokat!

**15.§**

**Étkeztetés**

(1) Az étkeztetés keretében azoknak a szociálisan rászorultaknak a legalább napi egyszeri meleg étkeztetésérõl kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen aki

a) öregségi nyugdíjban, rokkantsági nyugdíjban, nyugdíjrendszerű rendszeres szociális ellátásban (átmeneti járadék, egészségkárosodási járadék, vakok személyi járadéka, rokkantsági járadék, rendszeres szociális járadék, központi szociális segély

b) fogyatékossági támogatásban, vagy

c) időskorúak járadékában, rendszeres szociális segélyben részesül illetve

d) a háziorvos vagy a kezelőorvos véleménye alapján étkezését betegségségéből adódóan nem képes biztosítani.

(2) Az Önkormányzat az étkeztetés szociális alapellátást az óvoda főzőkonyhájáról biztosítja. Az ellátás iránti kérelmet az önkormányzathoz, vagy a konyha élelmezésvezetőjéhez lehet benyújtani.

(3) Az étkeztetésért az étkezőnek az ebédet előállító által – külön rendeletben megállapított - kiszámlázott díjat kell fizetni. Az ebéd kiszállítási költségét az Önkormányzat fedezi.

(4)Az ellátás iránti kérelemről a polgármester dönt.

**16. §.**

**Házi segítségnyújtás**

(1) Házi segítségnyújtás keretében a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást.

(2) A házi segítségnyújtás keretében biztosítani kell:

a) az alapvető gondozási, ápolási feladatok elvégzését,

b) az önálló életvitel fenntartásában, az ellátott és lakókörnyezete higiéniás körülményeinek megtartásában való közreműködést,

c) a veszélyhelyzetek kialakulásának megelőzésében, illetve azok elhárításában való segítségnyújtást.

(3) Házi segítségnyújtás igénybevételét megelőzően – az Szt. 68/A. § (4) bekezdése, valamint a (8) bekezdés szerinti kivétellel - vizsgálni kell a gondozási szükségletet. A szolgáltatás iránti kérelem alapján az intézményvezető, ennek hiányában a jegyző kezdeményezi az igénylő gondozási szükségletének vizsgálatát.

(4) A gondozási szükséglet vizsgálatát külön jogszabályban megjelölt szakértői bizottság végzi, mely kötelező erejű szakvéleményt ad a napi gondozási szükséglet mértékéről.

1. A házi segítségnyújtást a szakvéleményben meghatározott napi gondozási szükségletnek megfelelő időtartamban, de legfeljebb napi 4 órában kell nyújtani. Ha a gondozási szükséglet a napi 4 órát meghaladja, a szolgáltatást igénylőt az intézményvezető tájékoztatja a bentlakásos intézményi ellátás igénybevételének lehetőségéről.

(6) Ha a szolgáltatást igénylő személy egészségi állapota vagy személyes körülményei a szolgáltatás átmeneti jellegű vagy halaszthatatlan biztosítását teszik szükségessé, a házi segítségnyújtás az intézményvezető döntése alapján legfeljebb három hónapos időtartamra a gondozási szükséglet vizsgálata nélkül is nyújtható.

(7) A települési önkormányzat a megállapított gondozási szükséglettel rendelkező, házi segítségnyújtást igénylő személyek ellátásáról köteles gondoskodni.

(8)Az ellátás iránti kérelmet a Zalakarosi Többcélú Önkormányzati Társulás Szociális Alapellátási Központja vezetőjéhez lehet benyújtani. Az ellátás iránti kérelemről az intézmény vezetője dönt.

A gondozásra fordított idõt a gondozás napló alapján kell megállapítani.

(9)Az ellátás igénybevétele, valamint annak megszüntetése az intézményvezetõ intézkedése alapján az Sztv. 93. § - 94/A. § rendelkezéseinek megfelelõen történik.

**17.§.**

**Családsegítés**

(1) Családsegítés keretében segítséget nyújt a működési területén élő szociális és mentálhigiénés problémái vagy egyéb krízishelyzete miatt segítségre szoruló személynek, családnak az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából.

(2) A családsegítés keretében Csapi Község Önkormányzat Képviselő-testülete az Szt-ben meghatározott ellátásokat a Nagykanizsa és a Környező Települések Többcélú Kistérségi Társulása által létrehozott és fenntartott Családsegítő és Gyermekjóléti Szolgálat útján biztosítja.

(3) Az ellátás iránti kérelmet a kérelmezőnek a lakóhelye szerinti települési önkormányzathoz kell benyújtani.

(4) Az ellátás iránti kérelemről az intézmény vezetője dönt.

**18. §**

**IV. Záró és hatályba léptető rendelkezések**

(1) E rendelet 2015. március 1. napján lép hatályba, rendelkezéseit a hatályba lépése után indult eljárásokban kell alkalmazni.

(2) A rendelet kihirdetéséről - az SZMSZ-ben szabályozott módon – a jegyző gondoskodik.

(2) E rendelet hatályba lépésével egyidejűleg a szociális gondoskodás helyi szabályairól szóló 5/2012.(III.30.) önkormányzati rendelet, valamint az ezt módosító 13/2013.(VII.31.) és a 15/2013.(XII.16.) önkormányzati rendeletek hatályukat vesztik

Csapi, 2015. január 29.

Dr. Tóth László Hegedüs Szilvia

polgármester jegyző

**Záradék:**

**A rendelet kihirdetésének napja:**

**Csapi, 2015. február 3.**

**Hegedüs Szilvia**

**jegyző**

**1. melléklet**

**a szociális gondoskodás helyi szabályairól szóló**

**szóló 3/2015.(II.03.) sz. rendelethez**

**KÉRELEM**

**települési támogatás megállapítása iránt**

**I. 1. A kérelmező személyes adatai**

**Neve: ............................................................................................................................................**

**Születési neve: .............................................................................................................................**

**Anyja neve: .................................................................................................................................**

**Születési hely, év, hó, nap: .........................................................................................................**

**Lakóhely: ....................................................................................................................................**

**Tartózkodási hely: ......................................................................................................................**

**2. A kérelmezővel közös háztartásban élők száma:.......fő**

**A kérelmezővel közös háztartásban élők személyi adatai:**

|  |  |  |  |
| --- | --- | --- | --- |
| **név/születési név** | **születési hely év, hó, nap** | **anyja neve** | **rokonsági fok** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**II. Jövedelmi adatok**

|  |  |  |  |  |  |  |
| --- | --- | --- | --- | --- | --- | --- |
| **jövedelem típusa** | **kérelmező** | **közös háztartásban élő személyek** | | | | |
| **munkaviszonyból, foglalkoztatási jogviszonyból származó** |  |  |  |  |  |  |
| **társas és egyéni vállalkozásból, őstermelői, illetve szellemi és más önálló tevékenységből származó** |  |  |  |  |  |  |
| **alkalmi munkavégzésből származó** |  |  |  |  |  |  |
| **táppénz, gyed, gyes, gyet, családi pótlék** |  |  |  |  |  |  |
| **nyugellátás és egyéb nyugdíjszerű rendszeres szociális ellátások** |  |  |  |  |  |  |
| **önkormányzat és munkaügyi szervek által folyósított ellátások** |  |  |  |  |  |  |
| **egyéb** |  |  |  |  |  |  |
| **Összesen** |  |  |  |  |  |  |

**III. Vagyoni helyzet:**

A kérelmező és a vele együttélő közeli hozzátartozójának vagyona

A. Ingatlanok

1. Lakástulajdon és lakótelek-tulajdon (vagy állandó, illetve tartós használat): címe: ................. város/község ................... út/utca.................... hsz. alapterülete: ........... m2, tulajdoni hányad: ..........................., a szerzés ideje: ................ év

Becsült forgalmi érték:\* .......................................... Ft

Haszonélvezeti joggal terhelt: igen nem (a megfelelő aláhúzandó)

2. Üdülőtulajdon és üdülőtelek-tulajdon (vagy állandó, illetve tartós használat): címe: ....................... város/község .................................. út/utca .................... hsz. alapterülete: ........... m2, tulajdoni hányad: ...................., a szerzés ideje: ................ év

Becsült forgalmi érték:\* .......................................... Ft

3. Egyéb, nem lakás céljára szolgáló épület-(épületrész-)tulajdon (vagy állandó használat): megnevezése (zártkerti építmény, műhely, üzlet, műterem, rendelő, garázs stb.): ............................ címe: ...................................... város/község........................... út/utca .................... hsz. alapterülete: ........... m2, tulajdoni hányad: ................., a szerzés ideje: ................ év

Becsült forgalmi érték:\* .......................................... Ft

4. Termőföldtulajdon (vagy állandó használat): megnevezése: .......................... címe: ........................................ város/község .............................. út/utca .................... hsz. alapterülete: ........... m2, tulajdoni hányad: ...................., a szerzés ideje: ................ év

Becsült forgalmi érték:\* .......................................... Ft

B) Egyéb vagyontárgyak

Gépjármű: '

a) személygépkocsi: ......................................... típus .................. rendszám

a szerzés ideje: .............................................................

Becsült forgalmi érték:\*\* .......................................... Ft

b) tehergépjármű, autóbusz: .............................. típus .................. rendszám

a szerzés ideje: .............................................................

Becsült forgalmi érték:\*\* .......................................... Ft

Megjegyzés:

Ha a kérelmező vagy családtagja bármely vagyontárgyból egynél többel rendelkezik, akkor a vagyonnyilatkozat megfelelő pontját a vagyontárgyak számával egyezően kell kitölteni. Amennyiben a vagyonnyilatkozatban feltüntetett vagyon nem a Magyar Köztársaság területén van, a forgalmi értéket a vagyon helye szerinti állam hivatalos pénznemében is fel kell tüntetni.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |
| \* Becsült forgalmi értékként az ingatlannak a településen szokásos forgalmi értékét kell feltüntetni. | | | | | | | | | | | | | | | | | |
| \*\* Becsült forgalmi értékként a jármű kora és állapota szerinti értékét kell feltüntetni. | | | | | | | | | | | | | | | | | |

**IV. A lakásfenntartáshoz nyújtott települési támogatás igénylése esetén a kérelmező köteles csatolni az általa lakott lakás nagyságát igazoló iratot.**

**V. Rendkívüli települési támogatás esetén a rendkívüli élethelyzet, amelyre tekintettel az önkormányzati segélyt kéri:**

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

..............................................................................................................................................................................................................................................................................................................

**III. Haláleset miatti rendkívüli települési támogatás esetén:**

**Az elhunyt személyes adatai:**

**Neve: ............................................................................................................................................**

**Születési neve: .............................................................................................................................**

**Anyja neve: .................................................................................................................................**

**Születési hely, év, hó, nap: .........................................................................................................**

**Lakóhely: ....................................................................................................................................**

**Tartózkodási hely: ......................................................................................................................**

.......................................................................................................................................................

.......................................................................................................................................................

**Tájékoztató:**

**1. A kérelmezőnek az egy főre jutó jövedelmet igazolnia kell:**

- A családban élők jövedelmének igazolása a jövedelem típusának megfelelő irattal

(pl. munkáltatói igazolás) történik.

- A szociális igazgatásról és szociális ellátásokról szóló 1993. évi III. törvény 10.§ szerint:

"(2) A jogosultság megállapításakor

a) a **havi rendszerességgel járó** - nem vállalkozásból, illetve őstermelői tevékenységből (a továbbiakban együtt: vállalkozás) származó - **jövedelem esetén a kérelem benyújtását megelőző hónap jövedelmét,**

b) a **nem havi** rendszerességgel szerzett, illetve vállalkozásból származó jövedelem esetén a kérelem **benyújtásának hónapját közvetlenül megelőző tizenkét hónap alatt szerzett jövedelem egyhavi átlagát**

kell figyelembe venni, azzal, hogy a b) pont szerinti számításnál azon hónapoknál, amelyek adóbevallással már lezárt időszakra esnek, a jövedelmet a bevallott éves jövedelemnek e hónapokkal arányos összegében kell beszámítani.

2. A kérelemhez a **halotti anyakönyvi kivonatot** kell csatolni, ha elhunyt személy eltemettetésének költségeihez való hozzájárulásként kérik.

Alulírott kérelmező kijelentem, hogy a közölt adatok a valóságnak megfelelnek. Tudomásul veszem, hogy a jogosulatlanul és rosszhiszeműen felvett ellátást jogszabályban meghatározott módon vissza kell térítenem.

Bük, ...........év.......................hó.....nap.

....................................................................

kérelmező